ຢາ Truvada ໄດ້ຮັບການອະນຸມັດ ໃຫ້ເປັນ ຢາປ້ອງກັນ ໂຣກເອດສ໌ ສໍາລັບຄົນທີ່ແຂງແຮງ (ວີດິໂອ) 
ອົງການຄວບຄຸມອາຫານແລະຢາ ຂອງ​ສະຫະລັດ ໄດ້ອະນຸມັດໃຫ້ ຢາ Truvada ເປັນຢາກິນ ສໍາລັບຄົນທີ່ບໍ່ເຄີຍຕິດເຊື້ອ HIV ມາກ່ອນ ເພື່ອຫລຸດຜ່ອນຄວາມສ່ຽງ ຕໍ່ການຕິດເຊື້ອໄວຣັສນີ້.
ຕໍ່ໄປຄືສາລະຄະດີການແພດຂອງລາຍການ Special English Health Report ຂອງ ວີໂອເອ ອົງການຄວບຄຸມອາຫານ ແລະ ຢາຂອງສະຫະລັດຫລື FDA ໄດ້ອະນຸມັດໃຫ້ຢາ Truvada ເປັນຢາກິນເປັນປະຈໍາສໍາລັບຄົນທີ່ແຂງແຮງ ຫລືບໍ່ເຄີຍຕິດເຊື້ອພະຍາດນີ້ມາກ່ອນ ເພື່ອຊ່ວຍຫລຸດຄວາມສ່ຽງຕໍ່ການຕິດເຊື້ອໄວຣັສ HIV ທີ່ພາໃຫ້ເປັນໂຣກເອດສ໌ນັ້ນ ຜູ້ສື່ຂ່າວ ວີໂອເອ Vidushi Sinha ມີລາຍລະອຽດເລື້ອງນີ້ ຊຶ່ງກິ່ງສະຫວັນ ຈະນໍາມາສະເໜີທ່ານ ພາຍຫລັງທີ່ໄດ້ຮັບການສຶກສາຄົ້ນຄວ້າມາເປັນເວລາຫລາຍທົດສະວັດ ແລະຖືກໃຊ້ໃນ ການທົດລອງປິ່ນປົວມາຫລາຍຄັ້ງແລ້ວ, ຢາ Truvada, ຊຶ່ງເປັນຢາເມັດ ທີ່ໃຫ້ກິນມື້ລະ ເມັດເປັນປະຈໍາ ທີ່ໃຊ້ຢູ່ໃນຫລາຍປະ ເທດ ເພື່ອປິ່ນປົວຄົນເຈັບທີ່ເປັນໂຣກເອດສ໌ນັ້ນ ມາບັດນີ້ ໄດ້ມີໄວ້ໃຫ້ ໃຊ້ ເພື່ອຊ່ວຍຫລຸດຄວາມສ່ຽງຕໍ່ການຕິດເຊື້ອໄວຣັສ HIV ສໍາລັບ ຜູ້ໃຫຍ່ ທີ່ຕາມປົກກະຕິແລ້ວ ແມ່ນເປັນຄົນແຂງແຮງ ທີ່ມີຄວາມສ່ຽງຕໍ່ການຕິດເຊື້ອພະ ຍາດດັ່ງກ່າວສູງ ທ່ານນາງ ຄາລີ ລິນເຊ (Kali Lindsay) ປະຈໍາຢູ່ສະພາຊົນກຸ່ມນ້ອຍ ແຫ່ງຊາດເພື່ອຮັບ ມືກັບບັນຫາໂຣກເອດສ໌ ຫລື (National Minority AIDS Council) ກ່າວວ່າ: ໃນການໂອ້ລົມຜ່ານທາງອິນເຕີແນັດ ຫລື Skype ນັ້ນ ດຣ ກອັດ ໄຟຣ ເຮີນຈອລ (Gottfried Hirnchall) ຊຶ່ງເປັນຜູ້ອໍານວຍການຂອງ ໂຄງການ HIV/AIDS ຢູ່ທີ່ອົງການ ອະນາໄມໂລກ ໄດ້ໃຫ້ຄໍາເຫັນວ່າ: ໃນການກ່າວຕໍ່ວີໂອເອໂດຍຜ່ານ Skype ນັ້ນ ດຣ Hirnchall ເວົ້າວ່າ ຢານີ້ບໍ່ແມ່ນໃຊ້ເພື່ອ ເປັນການຢັບຢັ້ງພະຍາດສໍາລັບທຸກຄົນ ທ່ານກ່າວດັ່ງນີ້: ພວກນັກເຄື່ອນໄຫວຕ້ານໂຣກເອດສ໌ ເວົ້າວ່າ ຄູ່ຜົວເມຍທີ່ຜູ້ນຶ່ງຕິດເຊື້ອ ໄວຣັສ HIV ແລະສ່ວນອີກຜູ້ນຶ່ງຍັງບໍ່ຕິດເຊື້ອພະຍາດນີ້ ທີ່ມີຄວາມຍຶດໝັ້ນຕໍ່ກັນແລະກັນນັ້ນ ຈະເປັນ ກຸ່ມທີ່ຢູ່ໃນເປົ້າໝາຍທີ່ໄດ້ຮັບຜົນປະ ໂຫຍດອັນສູງຈາກການໃຊ້ຢາ Truvada ນີ້ ຢາ Truvada ບໍ່ແມ່ນລາຄາຖືກ ແລະກໍມີແຕ່ຜູ້ທີ່ມີເງິນພໍເພື່ອໃຊ້ ຈ່າຍ ໃນການປະຕິບັດຕາມໂຄງ ການປິ່ນປົວແບບຍາວນານຕະ ຫລອດຊີວິດ ເທົ່ານັ້ນ ຈຶ່ງຈະສາ ມາດເລີ້ມຕົ້ນລະບົບການກິນຢາ ນີ້ໄດ້ ອີກຢ່າງນຶ່ງ ພວກນັກຊ່ຽວ ຊານໂຣກເອດສ໌ ກໍໄດ້ເຕືອນວ່າ ຢານີ້ບໍ່ສາມາດທີ່ຈະໃຊ້ແທນວີທີ ການຮ່ວມເພດທີ່ປອດໄພຢ່າງອື່ນ ທີ່ຈໍາເປັນເຊັ່ນ ການໃຊ້ຖົງຢາງ ອະນາໄມນັ້ນໄດ້ ມັນເປັນພຽງ ແຕ່ການໃຊ້ເພື່ອເສີມວິທີການ ປ້ອງກັນດັ່ງກ່າວເທົ່ານັ້ນ ອົງການອະນາໄມໂລກກ່າວວ່າ ຕົນຈະວາງຂໍ້ແນະນໍາໃນການໃຊ້ ຢາຕ້ານໂຣກເອດສ໌ອອກໃນໄວໆນີ້ ສໍາລັບຜູ້ທີ່ຍັງບໍ່ທັນ ຕິດເຊື້ອໄວຣັສ HIV ເພື່ອຊ່ວຍຜູ້ກ່ຽວຫລຸດຜ່ອນໂອກາດໃນການຕິດເຊື້ອຂອງຜູ້ກ່ຽວລົງ ໄດ້